*Για όλες τις δραστηριότητες του συλλόγου, δείτε: Α.Γ.Σ. Ιωαννίνων*

Ο **Αθλητικός Γυμναστικός Σύλλογος Ιωαννίνων** είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό. Επίσημο έτος ίδρυσης του είναι το 1963 και αγωνίζεται με χρώματα το μπλε και το λευκό. Στο έμβλημά του εμφανίζεται ο ταύρος.

Το τμήμα καλαθοσφαίρισης του συλλόγου διαθέτει τμήματα ανδρών και γυναικών. Έδρα των τμημάτων αποτελούσε το κλειστό της Λιμνοπούλας.Πλέον γίνεται χρήση του Νέου Κλειστού Γυμναστηρίου Ιωαννίνων.

Τμήμα καλαθοσφαίρισης ανδρών
----------------------------

### Ιστορική αναδρομή

Το τμήμα ανδρικής καλαθοσφαίρισης του συλλόγου των Ιωαννίνων δημιουργήθηκε τη δεκαετία του 1960. Τα πρώτα χρόνια ο ΑΓΣΙ έδινε φιλικά παιχνίδια με άλλες ομάδες της πόλης ή καμιά φορά και με ομάδες άλλων πόλεων.

Άρχισε να συμμετέχει στον πανεπαρχιακό πρωτάθλημα που γινόταν για την άνοδο στις εθνικές κατηγορίες. Στα τέλη της δεκαετίας του 70 κατάφερε να ανέβει στη Β΄ εθνική. Τις επόμενες δεκαετίες συμμετείχε κυρίως στις εθνικές κατηγορίες ενώ για μικρότερο χρονικό διάστημα συμμετείχε στην ΕΣΚΑΒΔΕ.

Διαθέτει στην τροπαιοθήκη του τρία Πρωταθλήματα της κορυφαίας ανδρικής κατηγορίας της Ε.Σ.ΚΑ.Β.Δ.Ε. εκείνα των ετών 1984 · 1987 · 1998. Επιπλέον 12 Πρωταθλήματα Εφήβων, 18 Πρωταθλήματα Παίδων και 7 Πρωταθλήματα Μίνι.

Την αγωνιστική περίοδο 2010-11 ενώθηκαν τα τμήματα καλαθοσφαίρισης των σωματείων Α.Γ.Σ. Ιωαννίνων, Γ.Α.Σ. Κρόνος Ιωαννίνων και Α.Ο. Σπάρτακος Ιωαννίνων, με στόχο τη δημιουργία νέας ομάδας με προοπτικές να διακριθεί σε εθνικό επίπεδο, υπό το όνομα **Γιάννενα B.C.** Η τελευταία, κατακτώντας το Πρωτάθλημα της Α1 Ε.Σ.ΚΑ.Β.Δ.Ε. πέτυχε την άνοδό της στη Γ' Εθνική Κατηγορία.

#### Δεκαετία 1960

Το 1969 συμμετείχε στο Αγρίνιο στο πανεπαρχιακό πρωτάθλημα, χωρίς όμως να καταφέρει να προκριθεί στα τελικά για να διεκδικήσει την άνοδο στις εθνικές κατηγορίες.

#### Δεκαετία 1970

Για το κύπελλο Ελλάδος 1978-79 για τη Β φάση του νότιου ομίλου απέκλεισε τον Εθνικό εντός έδρας με 63-52. Στην Γ φάση, για τον νότιο όμιλο, αποκλείστηκε από το Μαρούσι, εκτός έδρας, με 88-60.

Τον Αύγουστο του 1979 έδωσε στην Πάτρα αγώνες μπαράζ για να ανέβει στη Β εθνική. Την πρώτη μέρα κέρδισε τον Κάδμο Θηβών με 65-49. Τη δεύτερη μέρα κέρδισε τη Ρόδο με 44-35. Την τρίτη μέρα κέρδισε τον Φοίνικα Αθηνών με 65-60 και ανέβηκε στη Β εθνική.Κατά την αγωνιστική περίοδο 1979-80 συμμετείχε στον νότιο όμιλο της Β εθνικής. Κατέλαβε την 8η θέση με 31 βαθμούς. Για το κύπελλο Ελλάδος 1979-80 αποκλείστηκε στη Β φάση, τον Νότιο όμιλο, από το ΓΣ Περιστερίου με 63-62.

#### Δεκαετία 1980

Κατά την αγωνιστική περίοδο 1980-81 συμμετείχε στον νότιο όμιλο της Β εθνικής. Κατέλαβε την 5η θέση με 33 βαθμούς. Έγιναν αγώνες κατάταξης μιας και υπήρξε τετραπλή ισοβαθμία. Για το κύπελλο Ελλάδος 1980-81 απέκλεισε για τη Β φάση, νότιο όμιλο, δεύτερη αγωνιστική τον Πειραϊκό Σύνδεσμο με 75-72. Στην Γ φάση, νότιος όμιλος, αποκλείστηκε από τον Παναθηναικό με 99-56.

Κατά την αγωνιστική περίοδο 1981-82 συμμετείχε στον νότιο όμιλο της Β εθνικής. Κατέλαβε την 9η θέση με 30 βαθμούς. Για το κύπελλο Ελλάδος 1981-82 απέκλεισε για την Β φάση, νότιο όμιλο, την Αναγέννηση Σάμου με 69-48. Για την Γ φάση, νότιο όμιλο αποκλείστηκε από την ΑΕΚ με 99-67.

Κατά την αγωνιστική περίοδο 1982-83 συμμετείχε στον νότιο όμιλο της Β εθνικής. Κατέλαβε την 12η θέση με 36 βαθμούς και υποβιβάστηκε. Για το κύπελλο Ελλάδος 1982-83 αποκλείστηκε στην Β φάση, νότιο όμιλο, δεύτερη αγωνιστική, από την ΑΕΠ Ολυμπιάς με 67-65.

Κατά την αγωνιστική περίοδο 1983-84 κατάφερε να πετύχει την άνοδο στη Β εθνική. Για το κύπελλο Ελλάδος 1983-84 απέκλεισε για τη Β φάση, νότιο όμιλο, δεύτερη αγωνιστική τον Σπαρτιατικό ΓΣ με 83-61. Στην Γ φάση αποκλείστηκε από τον Πανιώνιο με 105-50.

Κατά την αγωνιστική περίοδο 1984-85 συμμετείχε στον 1ο όμιλο του Νότου στη Β εθνική. Κατέλαβε την 5η θέση με 27 βαθμούς. Για το κύπελλο Ελλάδος 1984-85 για την πρώτη αγωνιστική της Β φάσης, νότιου ομίλου απέκλεισε την Αναγέννηση Σάμου με 60-52. Στη δεύτερη αγωνιστική της ίδιας φάσης αποκλείστηκε από τον Ηλυσιακό με 74-49.

Κατά την αγωνιστική περίοδο 1985-86 συμμετείχε στον 1ο όμιλο του Νότου στη Β εθνική. Κατέλαβε την 7η θέση με 25 βαθμούς και υποβιβάστηκε. Για το κύπελλο Ελλάδος 1985-86 στην πρώτη αγωνιστική της Β φάσης του νότιου ομίλου απέκλεισε τον Παλαίμων Κορίνθου με 76-55. Για τη δεύτερη αγωνιστική της ίδιας φάσης αποκλείστηκε από την ΑΓΕ Χαλκίδα με 2-0.

Για το κύπελλο Ελλάδος 1986-87 αποκλείστηκε από τον ΑΟ Ζωγράφου με 78-71 στη δεύτερη αγωνιστική της Β φάσης, νότιος όμιλος.

#### Δεκαετία 1990

Για το κύπελλο Ελλάδος 1993-94 αποκλείστηκε στην πρώτη αγωνιστική της Α φάσης από του Αμπελοκήπους με 20-0.

Κατά την αγωνιστική περίοδο 1996-97 συμμετείχε στον 1ο όμιλο του Νότου στην Γ εθνική. Τερμάτισε 11ος με 37 βαθμούς και υποβιβάστηκε.

Κατά την αγωνιστική περίοδο 1998-99 συμμετείχε στον 1ο όμιλο του Νότου στην Γ εθνική. Κατέλαβε την 13η θέση με 28 βαθμούς και υποβιβάστηκε.

#### Δεκαετία 2000

Κατά την αγωνιστική περίοδο 2003-04 συμμετείχε στην Α1 ΕΣΚΑΒΔΕ. Κατέλαβε την 2η θέση με 41 βαθμούς, 1675-1344.

Κατά την αγωνιστική περίοδο 2007-08 συμμετείχε στην Α1 ΕΣΚΑΒΔΕ. Κατέλαβε την 7η θέση με 33 βαθμούς, 1227-1274.

Κατά την αγωνιστική περίοδο 2009-10 συμμετείχε στην Α1 ΕΣΚΑΒΔΕ. Τερμάτισε στην 7η θέση με 32 βαθμούς. Δεν κατάφερε να περάσει στα play-off.

#### Δεκαετία 2010

Κατά την αγωνιστική περίοδο 2010-11 έγινε η συνεργασία με τον Κρόνο και Σπάρτακο για τη δημιουργία του Γιάννενα BC. Η ομάδα όμως συνεχίζει να συμμετέχει στο πρωτάθλημα.Ο ΑΓΣΙ τερμάτισε στην 6η θέση με 35 βαθμούς με ρεκόρ 13-9. Δεν κατάφερε να περάσει στα play-off.Κάτι που κατάφερε τα Γιάννενα BC κατακτώντας την πρώτη θέση αήττητη.Στη συνέχεια κατέκτησε και το πρωτάθλημα νικώντας τη Νικόπολη στον ημιτελικό και τον ΑΟ Αγρίνίου στον τελικό με 3-0 νίκες.

Κατά την αγωνιστική περίοδο 2011-12 τα Γιάννενα BC, αγωνιζόμενα στον 1ο Όμιλο Νότου, κατέλαβε την 7η θέση της τελικής βαθμολογίας. Ο ΑΓΣΙ κατάφερε να περάσει στα play-off τερματίζοντας 2ος στην Α1 ΕΣΚΑΒΔΕ με 40 βαθμούς, ρεκόρ 18-4, 1624-1255.Στον ημιτελικό πέρασε τον ΑΟ Βόνιτσας με 3-0 νίκες αφού δεν κατέβηκε.Στον τελικό έχασε από τον ΑΟ Αγρινίου με 3-0 νίκες.Το καλοκαίρι Γιάννενα BC και ΑΓΣΙ συγχωνεύτηκαν. Η ομάδα συνέχισε στην Γ εθνική, στον βορρά πλέον, με το όνομα του Α.Γ.Σ. Ιωαννίνων.

Κατά την αγωνιστική περίοδο 2012-13, ο Α.Γ.Σ. Ιωαννίνων έλαβε μέρος στο Πρωτάθλημα του 1ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 9η θέση του βαθμολογικού πίνακα με 29 βαθμούς και υποβιβάστηκε.

Κατά την αγωνιστική περίοδο 2013-14, ο Α.Γ.Σ. Ιωαννίνων τερμάτισε πρώτος και αήττητος στην Α1 Ε.Σ.ΚΑ.Β.Δ.Ε. με 32 βαθμούς και πέρασε στα play-off.Με την ΚΑΕ Παραμυθιά δεν χρειάστηκε να αγωνιστεί μιας και είχε σκορ από το πρωτάθλημα 2-0. Έτσι πέρασε στον τελικό για τον πρωταθλητή ομίλου με τον Φαίακα με σκορ 2-0. Ο Φαίακας δεν κατέβηκε στον αγώνα και έτσι έγινε το 3-0. Ο Α.Γ.Σ. Ιωαννίνων πήγε στα τελικά για την άνοδο στην Γ' εθνική. Η τελική φάση (Γ φάση) προέβλεπε μίνι πρωτάθλημα με τους πρωταθλητές των ομίλων (Νικόπολη και Αίολο Αστακού). Η άνοδος παίχτηκε μεταξύ ΑΓΣΙ και Αίολου. Ο Α.Γ.Σ. Ιωαννίνων τελικά έχασε την άνοδο αφού στο τελευταίο παιχνίδι όχι μόνο δεν κατάφερε να καλύψει την ήττα των 14 πόντων από το πρώτο παιχνίδι αλλά και έχασε με 1 πόντο διαφορά χάνοντας την άνοδο στην Γ' εθνική.

Μετά το τέλος του πρωταθλήματος υπήρξαν συζητήσεις για συγχώνευση με τον ΚΑΟ Δράμας αλλά δεν προχώρησε το θέμα.

Κατά την αγωνιστική περίοδο 2014-15 ο Α.Γ.Σ. Ιωαννίνων τερμάτισε και πάλι πρώτος και αήττητος με 36 βαθμούς και μπήκε στα play-off για την άνοδο στην Γ' εθνική. Τελικά στα play-off χάθηκε η άνοδος στο τελευταίο κυριολεκτικά δευτερόλεπτο. Ο ΑΓΣΙ κέρδισε με 17 πόντους τον Χ. Τρικούπη ενώ στο πρώτο ματς έχασε με 18. Το σουτ της τελευταίας στιγμής ήταν άστοχο και έτσι στην ισοβαθμία υπερίσχυσε ο Χ. Τρικούπης. Μέσα στο καλοκαίρι όμως κάποιες ομάδες δεν μπόρεσαν να κατέβουν σε παραπάνω κατηγορίες και έτσι ο ΑΓΣΙ ανέβηκε σαν πρώτος επιλαχών.

Κατά την αγωνιστική περίοδο 2015-16 ο Α.Γ.Σ. Ιωαννίνων συμμετείχε στην Γ εθνική, 3ο όμιλο. Τερμάτισε στην 5η θέση με 35 βαθμούς, ρεκόρ 13-9, 1593-1592.

Κατά την αγωνιστική περίοδο, 2016-17, ο ΑΓΣ Ιωαννίνων συμμετείχε στο Πρωτάθλημα της Γ εθνικής, 1ο όμιλο βορρά. Τερμάτισε 6ος με 40 βαθμούς, 14 νίκες και 12 ήττες. Έβαλε 1874 πόντους και δέχτηκε 1911 πόντους.

Για την ίδια περίοδο η δεύτερη ομάδα του ΑΓΣΙ βγήκε πρωταθλήτρια στον Β όμιλο της Γ κατηγορίας ΕΣΚΑΒΔΕ και κέρδισε την άνοδο στη Β κατηγορία ΕΣΚΑΒΔΕ. Το ρεκόρ της ήταν 13 νίκες και 1 ήττα (27 βαθμοί). Έβαλε 973 πόντους και δέχτηκε 775 πόντους.

Κατά την αγωνιστική περίοδο, 2017-18, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Τερμάτισε στην 10η θέση με 35 βαθμούς (11 νίκες-13 ήττες) και 1719-1733 πόντους.

Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Β κατηγορίας ΕΣΚΑΒΔΕ. Τερμάτισε στην πρώτη θέση με 34 βαθμούς (16 νίκες-2 ήττες), 1224-1024. Προκρίθηκε στα play off. Μεταφέροντας τα αποτελέσματα της κανονικής διάρκειας, στον όμιλο που δημιουργήθηκε, ξεκίνησε με 4 βαθμούς (2-0 νίκες), 141-123 πόντους. Στα play off τερμάτισε δεύτερος με 10 βαθμούς, 4 νίκες και 2 ήττες, 409-411 πόντους και κέρδισε την άνοδο στην Α κατηγορία ΕΣΚΑΒΔΕ.

Κατά την αγωνιστική περίοδο, 2018-19, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Τερμάτισε στην 4η θέση με 41 βαθμούς, 17 νίκες και 7 ήττες και 1826-1628 πόντους. Με την 4η θέση ο ΑΓΣΙ αγωνίστηκε σε αγώνα κατάταξης με τον 4ο του άλλου ομίλου, Λεύκιππο Ξάνθης, στη Νεάπολη στις 19 Μαΐου 2019. Ο νικητής αποκτούσε προβάδισμα έναντι του αντιπάλου του σε περίπτωση που προέκυπταν θέσεις στη Β εθνική της επόμενης περιόδου.Ο ΑΓΣΙ ηττήθηκε με 72-47.

Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Α κατηγορίας ΕΣΚΑΒΔΕ. Τερμάτισε στην 6η θέση με 25 βαθμούς, 7 νίκες και 11 ήττες, 1178-1278 πόντους και παρέμεινε στην κατηγορία.

Κατά την αγωνιστική περίοδο, 2019-20, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Το καλοκαίρι έγινε αλλαγή προπονητή αφού ο μέχρι πρότινος προπονητής του συλλόγου, Σοφοκλής Τσουκανέλης, ανέλαβε τεχνικός υπεύθυνος όλων των τμημάτων. Νέος προπονητής ανέλαβε ο Κώστας Ηλιάδης με βοηθό του τον Άγγελο Κούκη.Μετά την 4η αγωνιστική είχαμε αλλαγή προπονητή με την επιστροφή του Σοφοκλή Τσουκανέλη στον πάγκο.Η ΕΟΚ αποφάσισε τη μη συνέχιση των πρωταθλημάτων εξαιτίας των προβλημάτων που δημιουργεί η πανδημία του COVID-19.Ο ΑΓΣ Ιωαννίνων κατέκτησε την 7η θέση με 8 νίκες και 9 ήττες, 1247-1148 πόντους. Με απόφαση της ομοσπονδίας που επικύρωσε τις βαθμολογίες όπως είχαν διαμορφωθεί παρέμεινε στην κατηγορία.

Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Α κατηγορίας ΕΣΚΑΒΔΕ. Τερμάτισε στην 4η θέση με 9 νίκες και 8 ήττες, 26 βαθμούς. Το πρωτάθλημα διακόπηκε και ενώ έμενε μια αγωνιστική για να ολοκληρωθεί η κανονική διάρκεια του πρωταθλήματος.

Κατά την αγωνιστική περίοδο, 2020-21, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, στον τέταρτο όμιλο. Το πρωτάθλημα διακόπηκε εξαιτίας της πανδημίας του COVID-19. Ο ΑΓΣΙ έπαιξε μόλις 1 αγώνα παίρνοντας την νίκη, με πόντους 82 υπέρ και 64 κατά. Βρισκόταν στην 7η θέση.

Το καλοκαίρι του 2021 έλαβε πρόσκληση από την ΕΟΚ για να αγωνιστεί στην Β εθνική. Ο ΑΓΣΙ αποδέχτηκε την πρόσκληση για να αγωνιστεί στην παραπάνω κατηγορία.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2021-22, ο ΑΓΣ Ιωαννίνων έλαβε μέρος στο Πρωτάθλημα της Β εθνικής, στον τρίτο όμιλο. Τερμάτισε στην 6η θέση με 37 βαθμούς, 13 νίκες και 11 ήττες, 1728 πόντους υπέρ και 1745 πόντους κατά.

Έδρα του συλλόγου είναι το Νέο Κλειστό Γυμναστήριο Ιωαννίνων. Πρόεδρος του συλλόγου είναι ο Ηλίας Βαρλαμίτης. Καθήκοντα προπονητή διατηρεί ο Σοφοκλής Τσουκανέλης. Το ρόστερ του συλλόγου για την περίοδο 2020-21 απαρτίζουν οι αθλητές:

| Αριθμός | Ονοματεπώνυμο | Ημερ. γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|
|  | Χρήστος Καννής | 10/12/1999 | 1-2 | 1,90 | Έλληνας[νεκρός σύνδεσμος] |
|  | Δημήτρης Αποστολίδης | 18/11/2003 | 1-2 | 1,91 | Έλληνας[νεκρός σύνδεσμος] |
|  | Βασίλης Κολότσιος | 1999 | 1-2 | 1,86 | Έλληνας[νεκρός σύνδεσμος] |
|  | Χρήστος Στίλος | 8/8/1994 | 1-2 |  | Έλληνας[νεκρός σύνδεσμος] |
|  | Σάκης Πρέντζας | 5/12/1985 | 1-2 | 1,91 | Έλληνας[νεκρός σύνδεσμος] |
|  | Κώστας Φίλιος | 23/10/1987 | 1-2 | 1,89 | Έλληνας[νεκρός σύνδεσμος] |
|  | Συμεών Ιωακειμίδης | 27/2/1989 | 2-3 | 1,97 | Έλληνας[νεκρός σύνδεσμος] |
|  | Φώτης Νταβουλτζόπουλος | 6/12/1995 | 4 | 1,95 | Έλληνας[νεκρός σύνδεσμος] |
|  | Δημήτρης Μάντζιος | 29/4/1995 | 4-5 | 2,00 | Έλληνας[νεκρός σύνδεσμος] |
|  | Δημήτρης Αντωνίου | 26/11/1990 | 5 | 2,00 | Έλληνας[νεκρός σύνδεσμος] |
|  | Γιωτάκης |  |  |  | Έλληνας[νεκρός σύνδεσμος] |
|  | Αρβανιτάκης |  |  |  | Έλληνας[νεκρός σύνδεσμος] |
|  | Γιώργος Παππάς | 2003 |  |  | Έλληνας[νεκρός σύνδεσμος] |
|  | Βασίλης Χρήστου | 2003 |  |  | Έλληνας[νεκρός σύνδεσμος] |
|  | Γιώργος Χαρίτος | 2003 |  |  | Έλληνας[νεκρός σύνδεσμος] |
|  | Νίκος Μήτταρης | 2003 |  |  | Έλληνας[νεκρός σύνδεσμος] |
|  | Κωνσταντίνος Πάνος | 2003 |  |  | Έλληνας[νεκρός σύνδεσμος] |
|  | Αλέξανδρος Ντάτσης | 2003 |  |  | Έλληνας[νεκρός σύνδεσμος] |
|  | Κωνσταντίνος Καραθανάσης | 2005 |  |  | Έλληνας[νεκρός σύνδεσμος] |
|    **Προπονητής** |
|
|  | Σοφοκλής Τσουκανέλης |  | Προπονητής |  | Έλληνας[νεκρός σύνδεσμος] |
| *Δεδομένα: Οκτώβριος 2020* |

### Πορεία σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1979-80 | 2 | Β' Εθνική | 8 |  |  |  |  |  |  |  | - | - | - |
| 1980-81 | 2 | Β' Εθνική | 5 |  |  |  |  |  |  |  | - | - | - |
| 1981-82 | 2 | Β' Εθνική | 9 |  |  |  |  |  |  |  | - | - | - |
| 1982-83 | 2 | Β' Εθνική | 12 |  |  |  |  |  |  |  | - | - | - |
| 1984-85 | 2 | Β' Εθνική | 5 |  |  |  |  |  |  |  | - | - | - |
| 1885-86 | 2 | Β' Εθνική | 7 |  |  |  |  |  |  |  | - | - | - |
| 1987-88 | 4 | Γ' Εθνική |  |  |  |  |  |  |  |  | - | - | - |
| 1988-89 | 4 | Γ' Εθνική |  |  |  |  |  |  |  |  | - | - | - |
| 1989-90 | 4 | Γ' Εθνική |  |  |  |  |  |  |  |  | - | - | - |
| 1990-91 | 4 | Γ' Εθνική |  |  |  |  |  |  |  |  | - | - | - |
| 1991-92 | 4 | Γ' Εθνική |  |  |  |  |  |  |  |  | - | - | - |
| 1992-93 | 4 | Γ' Εθνική |  |  |  |  |  |  |  |  | - | - | - |
| 1993-94 | 3 | Β' Εθνική |  |  |  |  |  |  |  |  | - | - | - |
| 1994-95 | 4 | Γ' Εθνική |  |  |  |  |  |  | - | - | - | - | - |
| 1995-96 | 4 | Γ' Εθνική |  |  |  |  |  |  | - | - | - | - | - |
| 1996-97 | 4 | Γ' Εθνική | 11 |  |  |  |  |  | - | - | - | - | - |
| 1998-99 | 4 | Γ' Εθνική | 13 |  | 2-24 |  |  |  | - | - | - | - | - |
| 2012-13 | 4 | Γ' Εθνική | 9 | - | 7-15 | - | - | Βαγ. Αυγερινός (365) | - | - | - | - | - |
| 2015-16 | 4 | Γ' Εθνική | 5 | - | 13-9 | - | - | Βαγ. Αυγερινός (344) | - | - | - | - | - |
| 2016-17 | 4 | Γ' Εθνική | 6 | - | 14-12 | - | - | Βαγ. Αυγερινός (366) | - | - | - | - | - |
| 2017-18 | 4 | Γ' Εθνική | 10 | - | 11-13 | - | - | Δημ. Γεωργίου (440) | - | - | - | - | - |
| 2018-19 | 4 | Γ' Εθνική | 4 | αγώνας κατάταξης | 17-7 | 0-1 | - |  | - | - | - | - | - |
| 2019-20 | 4 | Γ' Εθνική | 7 | - | 8-9 | - | - |  | - | - | - | - | - |
| 2020-21 | 4 | Γ' Εθνική | 7 | - | 1-0 | - | - |  | - | - | - | - | - |
| 2021-22 | 3 | Β' Εθνική | 6 | - | 13-11 | - | - |  | - | - | - | - | - |

### Τμήματα υποδομών

Σημαντικές είναι οι επιτυχίες του συλλόγου στις κατηγορίες υποδομών, κυρίως στην ΕΣΚΑΒΔΕ και δευτερευόντως σε πανελλήνιο επίπεδο.

#### Νέων

Τη σεζόν 2021-22 έχασε στον τελικό από τον Σπάρτακο με 85-76 στο Νέο Κλειστό Ιωαννίνων.

#### Εφήβων

Τη σεζόν 1978-79 βγήκε πρωταθλητής και συμμετείχε στο πανελλήνιο.

Τη σεζόν 1980-81 συμμετείχε στον νότιο όμιλο των τελικών του πανελληνίου.

Τη σεζόν 1987-88 συμμετείχε στον πανελλήνιο και βγήκε 5ος. Πρώτος σκόρερ των τελικών ο Μενέλαος Συκοβέλης με 165 πόντους.

Τη σεζόν 2007-08 βγήκε πρωταθλητής ΕΣΚΑΒΔΕ. Αφού πέρασε τα προκριματικά του πανελλήνιου, συμμετείχε στο πανελλήνιο 2008.Τελικά τερμάτισε τελευταίος στην 6η θέση.

Τη σεζόν 2009-10 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 69-43. Στη συνέχεια αποκλείστηκε στα προκριματικά για το πανελλήνιο.

Τη σεζόν 2010-11 βγήκε πρωταθλητής ΕΣΚΑΒΔΕ νικώντας στον τελικό στο ΔΑΚ Άρτας τον ΠΑΣ Ναυπάκτου με 71-54.Στο πανελλήνιο 2011 τερμάτισε στην 5η θέση.

Τη σεζόν 2011-12 βγήκε πρωταθλητής ΕΣΚΑΒΔΕ νικώντας τη Νικόπολη στο ΔΑΚ Άρτας με 66-47.Στο πανελλήνιο 2012 κατέκτησε την 5η θέση.

Τη σεζόν 2013-14 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 62-55 στο ΔΑΚ Βόνιτσας.

Τη σεζόν 2014-15 έχασε στον τελικό από τον ΠΑΣ Ναυπάκτου με 84-80 στο ΔΑΚ Βόνιτσας.

Τη σεζόν 2015-16 έχασε στον τελικό στην Άρτα από την Δόξα Λευκάδας με 65-61.

Τη σεζόν 2017-18 βγήκε πρωταθλητής ΕΣΚΑΒΔΕ νικώντας τον Α.Λ.Φ.Α. 93 στο ΔΑΚ Άρτας με 58-52. Ο Πολυχρόνης Τσίγκας με 18 πόντους και ο Βύρωνας Βάτσιος με 15 ήταν οι κορυφαίοι του τελικού.Συμμετείχε στα προκριματικά του πανελληνίου πρωταθλήματος εφήβων, στον πρώτο όμιλο, στο κλειστό της Νεάπολης.Με 4 νίκες (Πιερικός Αρχέλαος, Αιολικός Βόλου, Ν. Μουδανιά, Διόσκουροι Κοζάνης) και μια ήττα (Ελευθερούπολη) ο ΑΓΣΙ τερμάτισε στη δεύτερη θέση και απέτυχε να περάσει στα τελικά του πανελληνίου. Εκείνη τη χρονιά, η ομάδα αυτή χαρακτηρίστηκε από πολλούς ως μια από τις καλύτερες ομάδες εφηβικού που είχαν περάσει ποτέ από την ένωση της ΕΣΚΑΒΔΕ.

Τη σεζόν 2019-20 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου στο Αγρίνιο με 60-55.Συμμετείχε στα προκριματικά του πανελληνίου πρωταθλήματος εφήβων, στον πρώτο όμιλο. Στην πρώτη αγωνιστική ηττήθηκε από τον Πιερικό Αρχέλαο με 62-45.Στη δεύτερη αγωνιστική ηττήθηκε από τον ΚΑΟ Χαλκιδικής με 81-60.Στην τρίτη αγωνιστική κέρδισε τον Αιολικό Βόλου με 84-58,Για την τέταρτη αγωνιστική κέρδισε τους Διόσκουρους Κοζάνης με 62-59.Στην πέμπτη αγωνιστική έχασε από τον Αρίωνα Ξάνθης με 71-60. Με 2 νίκες, 3 ήττες και 7 βαθμούς κατέλαβε την τέταρτη θέση και αποκλείστηκε από την τελική φάση.

Τη σεζόν 2020-21 έχασε στον τελικό της κατηγορίας από τον ΣΚ Ιωάννινα στο νέο κλειστό με 72-69.

#### Παίδων

Τη σεζόν 1980-81 συμμετείχε στον νότιο όμιλο των τελικών του πανελληνίου.

Τη σεζόν 2003-04 βγήκε πρωταθλητής ΕΣΚΑΒΔΕ νικώντας στην Άρτα την ΑΕ Καναλακίου με 44-32.

Τη σεζόν 2008-09 βγήκε πρωταθλητής ΕΣΚΑΒΔΕ νικώντας στην Παραμυθιά τον Φαίακα με 65-57.Κατάφερε να προκριθεί στα τελικά του πανελληνίου.Στο πανελλήνιο 2009 κατέκτησε την 5η θέση.

Τη σεζόν 2009-10 βγήκε πρωταθλητής ΕΣΚΑΒΔΕ νικώντας στο ΔΑΚ Άρτας τη Νικόπολη με 62-33.Στα τελικά στο πανελλήνιο 2010 βγήκε 5ος. Ο Γιάννης Αναγνωστάκης ήταν στην καλύτερη πεντάδα των τελικών. Πριν το πανελλήνιο έδωσε ένα σημαντικό φιλικό με την εθνική παίδων στο Μέτσοβο.

Τη σεζόν 2010-11 έχασε στον τελικό από τον Άτλα Πρέβεζας στην Ηγουμενίτσα με 70-63.

Τη σεζόν 2011-12 βγήκε πρωταθλητής ΕΣΚΑΒΔΕ νικώντας στην Ηγουμενίτσα τον Φαίακα με 64-63.

Τη σεζόν 2012-13 βγήκε πρωταθλητής ΕΣΚΑΒΔΕ.

Τη σεζόν 2013-14 έχασε στον τελικό από τον Παναιτωλικό με 66-54.

Τη σεζόν 2014-15 έχασε στον τελικό από τη Δόξα Λευκάδας με 63-51.

Τη σεζόν 2018-19 έχασε στον τελικό από τη Νικόπολη με 48-47 στο νέο Τ9 Άρτας.

Τη σεζόν 2020-21 βγήκε πρωταθλητής ΕΣΚΑΒΔΕ νικώντας στον τελικό τον Πύρρο Αρταίων στο ΔΑΚ Πρέβεζας με 61-54.Συμμετείχε στον δεύτερο γύρο του πανελλήνιου πρωταθλήματος. Γνώρισε 5 ήττες (Διόσκουροι Κοζάνης 67-54, Ίκαροι Σερρών 70-57, ΚΑΟ Χαλκιδικής 67-57, Ζαφειράκης Νάουσας 70-46, Κεραυνός Λάρισας 77-55), κατέλαβε την τελευταία θέση με 5 βαθμούς και αποκλείστηκε από την τελική φάση του πανελληνίου πρωταθλήματος.

#### Μίνι-Προμίνι

Τη σεζόν 2008-09 βγήκε πρωταθλητής ΕΣΚΑΒΔΕ στα μίνι 96. Στον τελικό στην Αμφιλοχία νίκησε τη Νικόπολη Πρέβεζας με 50-37.

Τη σεζόν 2009-10 βγήκε πρωταθλητής ΕΣΚΑΒΔΕ στα μίνι 96. Στον τελικό στο ΔΑΚ Ηγουμενίτσας νίκησε τον Κερκυραϊκό με 63-37.Το πρωτάθλημα το κατέκτησε αήττητος. Πρωταθλητής είχε βγει και την προηγούμενη σεζόν. Αντίθετα στα μίνι 97 έχασε στον τελικό στο ΔΑΚ Άρτας από τον Άτλα Πρέβεζας με 72-44.

Τη σεζόν 2010-11 βγήκε πρωταθλητής ΕΣΚΑΒΔΕ στα μίνι 98. Στον τελικό στο ΔΑΚ Παραμυθιάς νίκησε τη Νικόπολη Πρέβεζας με 78-51. Τα μίνι 97 έχασαν στον τελικό στο ΔΑΚ Άρτας από τον Άτλα Πρέβεζας με 56-50.

Τη σεζόν 2011-12 βγήκε πρωταθλητής ΕΣΚΑΒΔΕ στα μίνι 98. Στον τελικό στην Άρτα νίκησε νίκησε τον ΑΟ Αγρινίου με 71-62.Στα μίνι 99 έχασε στον τελικό από τον Άτλα Πρέβεζας στο ΔΑΚ Άρτας με 90-25.

Τη σεζόν 2012-13 τα μίνι 2000 έχασαν στον τελικό στην Άρτα από τη Νικόπολη με 67-37.

Τη σεζόν 2015-16 βγήκε πρωταθλητής ΕΣΚΑΒΔΕ στα μίνι 2003 νικώντας στην Πρέβεζα στον τελικό τον Παναιτωλικό με 54-31.

Τη σεζόν 2016-17 τα μίνι 2004 έχασαν στον τελικό στην Άρτα από τη Νικόπολη με 48-42Αντίθετα τα μίνι 2003 με τον ίδιο αντίπαλο, τη Νικόπολη, και στο ίδιο γήπεδο νίκησαν με 66-43.

Τη σεζόν 2017-18 τα μίνι 2005 νίκησαν στον τελικό στην Πρέβεζα τον Αίολο Αστακού με 65-33.Αντίθετα τα μίνι 2004 έχασαν στον τελικό από τη Νικόπολη στην Άρτα με 65-58.

Τη σεζόν 2018-19 τα μίνι 2005 νίκησαν στον τελικό στην Πρέβεζα τον Πύρρο Αρταίων με 77-53.

Τη σεζόν 2019-20 τα μίνι 2007 έχασαν στον τελικό στην Πρέβεζα από τον ΑΛΦΑ 93' Παναιτώλιο με 60-45.

Τη σεζόν 2021-22 τα μίνι 2008 έχασαν στον τελικό στην Παραμυθιά από τον Πύρρο Αρταίων με 54-64.

### Πρόσωπα

#### Διακεκριμένοι καλαθοσφαιριστές

Νίκος Φιλίπου

Μιλτιάδης Ασπιώτης

Κωνσταντίνος Φίλιος

Γιάννης Αναγνωστάκης

Δημήτρης Γεωργίου

Ανδρέας Τσουμάνης

Βαγγέλης Αυγερινός

Θανάσης Κοντός

Σπύρος Μπαρτζώκας

Σταύρος Μάκης

#### Προπονητές

| Περίοδος | Προπονητής |
| --- | --- |
| -2011 | Σοφοκλής Τσουκανέλης |
| 2011-12 | Σοφοκλής Τσουκανέλης-Παναγιώτης Κουβάτσης |
| 2012-2/2013 | Σοφοκλής Τσουκανέλης |
| 2/2013-2014 | Παναγιώτης Κοντογιάννης |
| 2014-15 | Τάκης Παππάς-Σοφοκλής Τσουκανέλης |
| 2015-2019 | Σοφοκλής Τσουκανέλης |
| 2019-9/11/19 | Κώστας Ηλιάδης |
| 2019- | Σοφοκλής Τσουκανέλης |

### Έμβλημα

Το έμβλημα του συλλόγου είναι ο ταύρος με τη λέξη ΑΠΕΙΡΩΤΑΝ. Το μπασκετικό τμήμα δημιούργησε ένα σήμα με τον ταύρο μέσα σε μια μπάλα μπάσκετ. Υπάρχει και ένα δεύτερο σήμα, το οποίο δεν χρησιμοποιεί τον ταύρο αλλά δείχνει μια μπάλα μπάσκετ στο καλάθι, μαζί με το όνομα του συλλόγου. Αρκετές φορές γίνεται παράλληλη χρήση των δυο σημάτων, σε φανέλες και στα σόσιαλ μίντια του συλλόγου.

* Έως το 2013, 2017-18Έως το 2013, 2017-18
* 2013-2017, 2018-2013-2017, 2018-

### Έδρα

Μέχρι την περίοδο 2017-18 έδρα του συλλόγου ήταν το κλειστό της Λιμνοπούλας. Από την περίοδο 2018-19 ο σύλλογος χρησιμοποιεί σαν έδρα το Νέο Κλειστό των Ιωαννίνων στο Πανηπειρωτικό.

Τμήμα καλαθοσφαίρισης γυναικών
------------------------------

### Ιστορική αναδρομή

Το γυναικείο τμήμα καλαθοσφαίρισης έχει αναδειχθεί 3 φορές πρωταθλήτρια ομάδα ΕΣΚΑΒΔΕ, κατά τις περιόδους 2001-02, 2014-15 και 2018-19. Διαθέτει επίσης ένα τρόπαιο στο αντίστοιχο Πρωτάθλημα Νεανίδων.

Την περίοδο 2003-04 κατέκτησε την τρίτη θέση στο πρωτάθλημα ΕΣΚΑΒΔΕ με 7 βαθμούς.

Την περίοδο 2014-15 η ομάδα βγήκε πρώτη και αήττητη στο μίνι τοπικό πρωτάθλημα και πέρασε στα play-off για την άνοδο στην Α2 γυναικών. Οι γυναίκες του ΑΓΣΙ τερμάτισαν στην 4η θέση του ομίλου τους και δεν ανέβηκαν.

Τις περιόδους 2015-16 και 2016-17 η ομάδα δεν συμμετείχε στο πρωτάθλημα.

Την περίοδο 2017-18 συμμετείχε στο πρωτάθλημα γυναικών της ΕΣΚΑΒΔΕ. Τερμάτισε στη δεύτερη θέση με 16 βαθμούς, 6 νίκες και 4 ήττες, 415-404 πόντους.

Την περίοδο, 2018-19, συμμετείχε στο πρωτάθλημα γυναικών της ΕΣΚΑΒΔΕ. Τερμάτισε στην πρώτη θέση με 19 βαθμούς, 9 νίκες και 1 ήττα, 552-344 πόντους. Σαν πρωταθλήτρια διεκδίκησε την άνοδο στην Α2 γυναικών μέσω των αγώνων μπαράζ.Αντίπαλοι του ΑΓΣΙ ήταν η Ιερισσός 99, ο Λασσάνης Κοζάνης, η Ασπίς 2001 Ξάνθης, η Νίκη Βόλου και η ΑΓΕ Πιερίας.Στην πρώτη αγωνιστική κέρδισε την ΑΓΕ Πιερίας με 62-31. Στη δεύτερη αγωνιστική έχασε από την Ασπίδα Ξάνθης με 51-26. Στην τρίτη αγωνιστική κέρδισε την Ιερισσό 99 με 50-32. Στην τέταρτη αγωνιστική έχασε από τη Νίκη Βόλου με 54-38. Στην πέμπτη αγωνιστική έχασε από τον Λασσάνη Κοζάνης με 64-59. Με 2 νίκες και 3 ήττες, 7 βαθμούς, κατέλαβε την τρίτη θέση και δεν μπόρεσε να ανέβει στην Α2 γυναικών.

Κατά την αγωνιστική περίοδο 2019-20 το τμήμα δεν συμμετείχε στο πρωτάθλημα γυναικών της ΕΣΚΑΒΔΕ ενώ την περίοδο 2020-21 δεν πραγματοποιήθηκε το πρωτάθλημα εξαιτίας της πανδημίας του COVID-19.

### Τρέχουσα αγωνιστική περίοδος

Κατά την τρέχουσα αγωνιστική περίοδο 2021-22 το τμήμα συμμετείχε στο πρωτάθλημα γυναικών της ΕΣΚΑΒΔΕ. Κατέκτησε την τρίτη θέση με 9 βαθμούς, 3 νίκες και 3 ήττες, 321 πόντους υπέρ και 252 πόντους κατά.

Καθήκοντα προπονητή διατηρεί ο Γιώργος Σιαμέτης.

### Τμήματα υποδομών

#### Νεανίδες-Κορασίδες-μίνι

Την περίοδο 2009-10 κατέκτησε τη δεύτερη θέση στις κορασίδες ΕΣΚΑΒΔΕ χάνοντας μόνο στον τελικό από τον ΦΙ.ΜΠΑ Πήγασο Αγρινίου.

Την περίοδο 2010-11 οι νεανίδες έχασαν στον τελικό στην Άρτα από τους Αργοναύτες με 43-34.

### Έδρα

Μέχρι το 2017 το τμήμα χρησιμοποιούσε το κλειστό της Λιμνοπούλας. Από την περίοδο 2017-18 γίνεται χρήση του Νέου Κλειστού Γυμναστηρίου Ιωαννίνων.

### Πρόσωπα

#### Προπονητές

| Περίοδος | Προπονητής |
| --- | --- |
| 2017-2019 | Bαγγέλης Αυγερινός |
| 2021- | Γιώργος Σιαμέτης |

Παραπομπές
----------

1. ↑  «Λιμνοπούλα».
2. ↑  «Σωματεία».
3. 1 2  «Ένωση Σωματείων Καλαθοσφαίρισης Βορειοδυτικής Ελλάδας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
4. 1 2 3  «Ιστορία - Διακρίσεις» Αρχειοθετήθηκε 2016-06-24 στο Wayback Machine. πληροφορίες στο επίσημο ιστολόγιο του τμήματος καλαθοσφαίρισης του συλλόγου.
5. ↑  «Στη Γ' Εθνική τα Γιάννινα Β.C.», άρθρο στο επίσημο ιστολόγιο του τμήματος καλαθοσφαίρισης του συλλόγου.
6. ↑  «ΑΦΙΕΡΩΜΑ: Η πρώτη άνοδος του ΑΓΣΙ στη Β' Εθνική το 1979». 16 Μαΐου 2018.
7. ↑  «Είμαστε πιά πρωταθλητές...». 29 Μαρτίου 2008.
8. ↑  «ΑΠΟΤΕΛΕΣΜΑΤΑ Α1 ΑΝΔΡΩΝ - ΤΕΛΕΥΤΑΙΑ ΑΓΩΝΙΣΤΙΚΗ 27/3/2010». 27 Μαρτίου 2010.
9. ↑  «Δελτίο τύπου - ΓΙΑΝΝΕΝΑ Β.C». 22 Σεπτεμβρίου 2010.
10. ↑  «Έπεσε η αυλαία με ήττα στην Κέρκυρα. ΦΑΙΑΚΑΣ - ΑΓΣΙ (ανδρικό) 75-64». 26 Μαρτίου 2011.
11. ↑  «Φινάλε με νίκη. ΓΙΑΝΝΕΝΑ BC – Νικόπολη 67-60». 26 Μαρτίου 2011.
12. ↑  «Στην Γ' ΕΘΝΙΚΗ τα ΓΙΑΝΝΕΝΑ BC». 1 Μαΐου 2011.
13. 1 2  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
14. ↑  «Τελική Βαθμολογία Α1 Ανδρών 2011-12». 24 Μαρτίου 2012.
15. ↑  «Σαββατοκύριακο τελικών για τον ΑΓΣΙ». 30 Μαρτίου 2012.
16. ↑  «Φινάλε με ήττα στον τελικό της Α1 για τους άνδρες. ΑΟ ΑΓΡΙΝΙΟΥ-ΑΓΣΙ: 80-53». 1 Απριλίου 2012.
17. ↑  «ΑΓΣΙ αντί Γιάννενα και Βορράς αντί Νότου στη Γ' Εθνική»[*νεκρός σύνδεσμος*], άρθρο στον ιστότοπο WestBasket.gr, 10 Ιουνίου 2012.
18. ↑  «Ενωσαν τις δυνάμεις τους ΚΡΟΝΟΣ και ΑΓΣΙ». 10 Ιουνίου 2012. Αρχειοθετήθηκε από το πρωτότυπο στις 14 Ιουνίου 2017.
19. ↑  «Αντίο στη Γ' Εθνική από τον ΑΓΣΙ, έχασε την άνοδο ο ΠΑΣ». Αρχειοθετήθηκε από το πρωτότυπο στις 4 Μαρτίου 2016.
20. ↑  «Νίκη και προβάδισμα για τον ΑΓΣΙ». 23 Φεβρουαρίου 2014. Αρχειοθετήθηκε από το πρωτότυπο στις 29 Οκτωβρίου 2014.
21. ↑  «Δεν κατεβαίνει τελικά ο Φαίακας, απευθείας στους τελικούς ο ΑΓΣΙ». Αρχειοθετήθηκε από το πρωτότυπο στις 5 Μαρτίου 2016.
22. ↑  «Ξεκινάει η κρίσιμη μάχη της ανόδου για τον ΑΓΣΙ». 22 Μαρτίου 2014. Αρχειοθετήθηκε από το πρωτότυπο στις 29 Οκτωβρίου 2014.
23. ↑  «Δεν επέστρεψε στη Γ' Εθνική ο ΑΓΣΙ, πρωταθλητής ο Αστακός». Αρχειοθετήθηκε από το πρωτότυπο στις 28 Οκτωβρίου 2014.
24. ↑  «Συζητάει συγχώνευση με τον ΚΑΟ Δράμας ο ΑΓΣΙ!». [*νεκρός σύνδεσμος*]
25. ↑  «Ανοιχτό ακόμα το θέμα της συγχώνευσης ΑΓΣΙ και ΚΑΟ Δράμας». Αρχειοθετήθηκε από το πρωτότυπο στις 5 Μαρτίου 2016.
26. ↑  «Πρωτιά για τον ΑΓΣΙ και τώρα τα play-offs». [*νεκρός σύνδεσμος*]
27. ↑  «Νίκη στα χαρτιά για τον ΠΑΣ Γιάννινα». 14 Μαρτίου 2015. Αρχειοθετήθηκε από το πρωτότυπο στις 4 Μαρτίου 2016.
28. ↑  «Για 2 πόντους έχασε την άνοδο ο ΑΓΣΙ!». Αρχειοθετήθηκε από το πρωτότυπο στις 4 Μαρτίου 2016.
29. ↑  «Δευτέρα παίρνει την άνοδο ο ΑΓΣΙ!». Αρχειοθετήθηκε από το πρωτότυπο στις 4 Μαρτίου 2016.
30. ↑  «Και επίσημα στη Γ' Εθνική ο ΑΓΣΙ!». Αρχειοθετήθηκε από το πρωτότυπο στις 29 Ιουλίου 2015.
31. ↑  «Γ ΕΘΝΙΚΗ ΚΑΤΗΓΟΡΙΑ ΑΝΔΡΩΝ 2015-2016 (3ος ΟΜΙΛΟΣ)». Αρχειοθετήθηκε από το πρωτότυπο στις 23 Μαρτίου 2017.
32. ↑  «Ήττα στο φινάλε της Β' ΕΣΚΑΒΔΕ και άνοδος με αστερίσκο για τον ΑΓΣΙ Β'». 28 Απριλίου 2018.
33. ↑  «Γ΄ Εθνική: Αγώνες κατάταξης». 14 Μαΐου 2019.
34. ↑  «Γ΄ Εθνική: Αποτελέσματα αγώνων κατάταξης και μπαράζ υποβιβασμού». 19 Μαΐου 2019.
35. ↑  «Επιστρέφει ως προπονητής στον ΑΓΣΙ ο Κώστας Ηλιάδης!». 11 Ιουλίου 2019.
36. ↑  «Γ΄ Εθνική: Πρωταγωνιστεί το IBC, ψάχνεται ο ΑΓΣΙ». 11 Νοεμβρίου 2019.
37. ↑  «Ανακοίνωση ΕΟΚ». 4 Μαΐου 2020. Αρχειοθετήθηκε από το πρωτότυπο στις 6 Μαΐου 2020.
38. ↑  «Αποφάσεις Εκτελεστικής Επιτροπής ΕΟΚ». 29 Μαΐου 2020. Αρχειοθετήθηκε από το πρωτότυπο στις 3 Ιουνίου 2020.
39. ↑  «Στη Β΄ Εθνική ο ΑΓΣ Ιωαννίνων». 16 Αυγούστου 2021.
40. ↑  «ΝΙΚΗΤΡΙΑ ΟΜΑΔΑ ΤΟΥΡΝΟΥΑ ΝΕΩΝ : Α.Ο ΣΠΑΡΤΑΚΟΣ ΙΩΑΝΝΙΝΩΝ». 22 Μαΐου 2022.
41. ↑  «ΑΦΙΕΡΩΜΑ: Η πρώτη άνοδος του ΑΓΣΙ στη Β' Εθνική το 1979». 16 Μαΐου 2018.
42. ↑  «Μεγάλη επιτυχία - Στους τελικούς του πανελληνίου εφήβων ο ΑΓΣΙ». 3 Μαΐου 2008.
43. ↑  «Έγινε η κλήρωση των τελικών εφήβων και παίδων». 23 Μαΐου 2008.
44. ↑  «Τελική φάση του 35ου Πανελληνίου Πρωταθλήματος Εφήβων». 25 Αυγούστου 2008. [*νεκρός σύνδεσμος*]
45. ↑  «Ανασκόπηση του 2010». 31 Δεκεμβρίου 2010.
46. ↑  «Πρωταθλητές ΕΣΚΑΒΔΕ οι έφηβοι του ΑΓΣΙ». 5 Ιανουαρίου 2011.
47. ↑  «Πρωταθλητής και αήττητος ο Άρης στους έφηβους. 5η θέση ο ΑΓΣΙ». 1 Μαΐου 2011.
48. ↑  «Κράτησε την παράδοση o ΑΓΣΙ. Για 3η συνεχόμενη χρονιά πρωταθλητές οι έφηβοι. ΝΙΚΟΠΟΛΗ – ΑΓΣΙ : 47-66». 22 Δεκεμβρίου 2011.
49. ↑  «5η θέση οι έφηβοι του ΑΓΣΙ στο Πανελλήνιο πρωτάθλημα εφήβων. Αποτελέσματα 4ης και 5ης ημέρας. Τελετή λήξης». 1 Μαΐου 2012.
50. ↑  «Πρωταθλητές στο εφηβικό». 31 Δεκεμβρίου 2013.
51. ↑  «Πρωταθλητής στους έφηβους ο ΑΓΣΙ και στις νεάνιδες ο ΠΑΣ Γιάννινα». Αρχειοθετήθηκε από το πρωτότυπο στις 4 Μαρτίου 2016.
52. ↑  «ΕΣΚΑΒΔΕ: Πρωταθλητής Εφήβων ο ΠΑΣ Ναυπάκτου (video)». 21 Δεκεμβρίου 2014. [*νεκρός σύνδεσμος*]
53. ↑  «Ο τίτλος στη Δόξα Λευκάδας». 21 Δεκεμβρίου 2015. [*νεκρός σύνδεσμος*]
54. ↑  «ΕΣΚΑΒΔΕ: Τελικός Εφήβων: Κούπα για τον Α.Γ.Σ.Ιωαννίνων». 10 Φεβρουαρίου 2018. Αρχειοθετήθηκε από το πρωτότυπο στις 12 Φεβρουαρίου 2018.
55. ↑  «Πανελλήνιο Εφήβων: Το πρόγραμμα της Β' και της τελικής φάσης». 28 Μαρτίου 2018. Αρχειοθετήθηκε από το πρωτότυπο στις 4 Ιουνίου 2018.
56. ↑  «Πανελλήνιο Εφήβων (Β΄ Φάση, Α΄ Όμιλος, 5η αγωνιστική)». 4 Απριλίου 2018. Αρχειοθετήθηκε από το πρωτότυπο στις 9 Απριλίου 2018.
57. ↑  «ΑΓΣ Ιωαννίνων-Π.Α.Σ. Ναυπάκτου 60-55: Πρωταθλητής Εφήβων ο ΑΓΣΙ (pics,vid)». 16 Φεβρουαρίου 2020.
58. ↑  «Πανελλήνιο Εφήβων: Β' Φάση, Α' Όμιλος (1η αγωνιστική)». 20 Ιουλίου 2020. Αρχειοθετήθηκε από το πρωτότυπο στις 23 Ιουλίου 2020.
59. ↑  «Πανελλήνιο Εφήβων: Β' Φάση, Α' Όμιλος (2η αγωνιστική)». 21 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
60. ↑  «Πανελλήνιο Εφήβων: Β' Φάση, Α' Όμιλος (3η αγωνιστική)». 22 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
61. ↑  «Πανελλήνιο Εφήβων: Β' Φάση, Α' Όμιλος (4η αγωνιστική)». 23 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
62. ↑  «Πανελλήνιο Εφήβων: Β' Φάση, Α' Όμιλος (5η αγωνιστική)». 24 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
63. ↑  «ΑΓΣ Ιωαννίνων-IBC 69-72: Πρωταθλητής Εφήβων το IBC (pics,vids)». 14 Ιουλίου 2021.
64. ↑  «Την Κυριακή στην Παραμυθιά ο τελικός του παιδικού πρωταθλήματος ΕΣΚΑΒΔΕ». 9 Απριλίου 2009.
65. ↑  «Πρωταθλητής παίδων ΕΣΚΑΒΔΕ ο ΑΓΣΙ -Νικητής του Φαίακα με 65-57». 12 Απριλίου 2009.
66. ↑  «1η Αγωνιστική Προκριματικών Πανελληνίου Παίδων. ΑΓΣΙ-Παλαίμων Κορίνθου 73-60». 23 Απριλίου 2009.
67. ↑  «Στην τελική φάση του πανελληνίου πρωταθλήματος παίδων ο ΑΓΣΙ. Νίκησε 68-47 τον Έσπερο Πατρών». 24 Απριλίου 2009.
68. ↑  «Τρίτη νίκη για ΑΓΣΙ 78-35 την Πύλο». 25 Απριλίου 2009.
69. ↑  «36ο Πανελλήνιο Παίδων- Την 5η θέση κατέκτησε ο ΑΓΣΙ». 26 Ιουνίου 2009. [*νεκρός σύνδεσμος*]
70. ↑  «Νάτοι, νάτοι οι πρωταθλητές. Ο ΑΓΣΙ πρωταθλητής παίδων ΕΣΚΑΒΔΕ». 24 Απριλίου 2010.
71. ↑  «ΕΘΝΙΚΗ ΠΑΙΔΩΝ - ΑΓΣΙ. ΦΙΛΙΚΟ ΣΤΟ ΜΕΤΣΟΒΟ». 26 Ιουνίου 2010.
72. ↑  «Πρωταθλητής ο ΑΤΛΑΣ στους παίδες. ΑΓΣ Ιωαννίνων – ΑΤΛΑΣ Πρέβεζας : 63-70». 9 Μαΐου 2011.
73. ↑  «Πρωταθλητές οι παίδες του ΑΓΣΙ σε έναν τελικό … θρίλερ. ΦΑΙΑΚΑΣ-ΑΓΣΙ: 63-64». 2 Απριλίου 2012.
74. ↑  «Πρωταθλητές στο παιδικό». 8 Απριλίου 2013.
75. ↑  «ΕΣΚΑΒΔΕ: Παιδικό: Πρωταθλητής ο Παναιτωλικός». 6 Απριλίου 2014. Αρχειοθετήθηκε από το πρωτότυπο στις 16 Αυγούστου 2017.
76. ↑  «ΕΣΚΑΒΔΕ: Παιδικό: Πρωταθλήτρια η Δόξα Λευκάδας». 28 Μαρτίου 2015. [*νεκρός σύνδεσμος*]
77. ↑  «Ήττα στον πόντο για το παιδικό του ΑΓΣΙ στον τελικό με τη Νικόπολη». 14 Μαΐου 2019.
78. ↑  «Πύρρος Αρταίων- ΑΓΣ Ιωαννίνων 54-61: Πρωταθλητής Παίδων ο ΑΓΣ Ιωαννίνων». 8 Ιουλίου 2021.
79. ↑  «Πανελλήνιο Παίδων: Β΄ Φάση, Α΄ Όμιλος (21/7)». 21 Ιουλίου 2021.
80. ↑  «ΑΠΟΛΥΤΑ ΕΠΙΤΥΧΗΜΕΝΗ Η ΠΟΡΕΙΑ ΤΩΝ «ΜΙΚΡΩΝ» ΟΜΑΔΩΝ ΤΗΣ ΝΙΚΟΠΟΛΗΣ». 30 Ιουνίου 2009.
81. ↑  «ΠΡΩΤΑΘΛΗΤΗΣ ΜΙΝΙ96 2010 = ΑΓΣΙ. ΑΓΣΙ – ΚΕΡΚΥΡΑΪΚΟΣ: 63-37». 9 Μαΐου 2010.
82. ↑  «Στην Πρέβεζα το Μπάσκετ έχει μέλλον- Πρωταθλητής ΠΡΟΜΙΝΙ ο Άτλας-Νίκησε τον ΑΓΣΙ με 72-44». 19 Δεκεμβρίου 2009.
83. ↑  «Περίπατος ο τελικός στα ΜΙΝΙ98. Νικόπολη – ΑΓΣΙ : 51-78». 30 Ιανουαρίου 2011.
84. ↑  «Πρωταθλητής του τουρνουά ΜΙΝΙ 97 ο Ατλας : ΑΓΣΙ-Άτλας 50-56». 27 Ιουνίου 2011.
85. ↑  «ΠΡΩΤΑΘΛΗΤΕΣ τα ΜΙΝΙ98 του ΑΓΣΙ. ΑΟ ΑΓΡΙΝΙΟΥ-ΑΓΣΙ : 62-71». 15 Μαΐου 2012.
86. ↑  «Πρωταθλητής ο ΑΤΛΑΣ στα ΜΙΝΙ99. ΑΤΛΑΣ – ΑΓΣΙ : 90-25». 19 Δεκεμβρίου 2011.
87. ↑  «Μίνι 2000 Ήττα στον τελικό». 4 Ιανουαρίου 2013.
88. ↑  «Η πρώτη κούπα είναι γεγονός». 19 Δεκεμβρίου 2015. Αρχειοθετήθηκε από το πρωτότυπο στις 4 Μαρτίου 2016.
89. ↑  «Πρακτικό Δ.Σ 4/2016» (PDF). 6 Ιουνίου 2016. [*νεκρός σύνδεσμος*]
90. ↑  «Δεν το σήκωσε ο ΑΓΣΙ». 7 Ιανουαρίου 2017. [*νεκρός σύνδεσμος*]
91. ↑  «Ο ΑΓΣΙ σήκωσε την κούπα στα μίνι 2003 (photo)». 22 Μαΐου 2017. Αρχειοθετήθηκε από το πρωτότυπο στις 23 Ιουνίου 2017.
92. ↑  «Το σήκωσαν το μίνι του ΑΓΣΙ». 18 Δεκεμβρίου 2017. [*νεκρός σύνδεσμος*]
93. ↑  «Σήκωσαν την «κούπα» της ΕΣΚΑΒΔΕ οι πιτσιρικάδες της Νικόπολης (pics)». 20 Μαΐου 2018. Αρχειοθετήθηκε από το πρωτότυπο στις 7 Δεκεμβρίου 2021.
94. ↑  «Πρωταθλητής το τμήμα μίνι του ΑΓΣΙ». 26 Μαΐου 2019.
95. ↑  «Ήττα στον τελικά της ΕΣΚΑΒΔΕ τα μίνι του ΑΓΣΙ». 18 Ιανουαρίου 2020.
96. ↑  «ΝΙΚΗΤΡΙΑ ΟΜΑΔΑ ΜΙΝΙ 2008 ΑΓΟΡΙΩΝ : Α.Κ ΠΥΡΡΟΣ ΑΡΤΑΙΩΝ». 14 Μαΐου 2022.
97. ↑  «Ένωση Σωματείων Καλαθοσφαίρισης Βορειοδυτικής Ελλάδας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
98. ↑  «Ιστορία - Διακρίσεις» Αρχειοθετήθηκε 2016-06-24 στο Wayback Machine. πληροφορίες στο επίσημο ιστολόγιο του τμήματος καλαθοσφαίρισης του συλλόγου.
99. ↑  «Την άνοδο στην Α2 γυναικών θα διεκδικήσει ο ΑΓΣΙ». [*νεκρός σύνδεσμος*]
100. ↑  «Κλήρωσε για την άνοδο στην Α2 μπάσκετ γυναικών». [*νεκρός σύνδεσμος*]
101. ↑  «Ανέβηκαν Έσπερος Πατρών και ΑΟ Χανίων». [*νεκρός σύνδεσμος*]
102. ↑  «Πρόγραμμα Ειδικού Πρωταθλήματος Ανόδου στην Α2 Γυναικών». 27 Μαΐου 2019.
103. ↑  «Ειδικό Πρωτάθλημα Ανόδου Α2 Γυναικών (2ος Ομιλος): 5η Αγωνιστική». 30 Ιουνίου 2019.
104. ↑  «Στον ΑΓΣ Ιωαννίνων ο Γιώργος Σιαμέτης». 23 Ιουλίου 2021.
105. ↑  «ΤΑ ΚΟΡΙΤΣΙΑ ΤΟΥ ΑΓΣΙ». 26 Απριλίου 2010.
106. ↑  «Ανασκόπηση του 2010». 31 Δεκεμβρίου 2010.
107. ↑  «Έχασαν στον τελικό οι νεανίδες. ΑΡΓΟΝΑΥΤΕΣ – ΑΓΣΙ : 43-34». 5 Δεκεμβρίου 2010.

Εξωτερικοί σύνδεσμοι
--------------------

* Α.Γ.Σ. Ιωαννίνων Αρχειοθετήθηκε 2013-06-20 στο Wayback Machine. επίσημος ιστότοπος του τμήματος καλαθοσφαίρισης.
* Α.Γ.Σ. Ιωαννίνων, επίσημο ιστολόγιο του τμήματος καλαθοσφαίρισης.
* Α.Γ.Σ. Ιωαννίνων, επίσημος λογαριασμός στο Facebook.
* Α.Γ.Σ. Ιωαννίνων (γυναικών), επίσημος λογαριασμός στο Facebook.

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.ΚΑ.ΒΔ.Ε. 2021-2022 |
| --- |
|  |
| 
* Ιωάννινα (Α.Γ.Σ.)
* Ιωάννινα (Σ.Κ.)
* Νικόπολη Πρέβεζας
* Σχερία Κέρκυρας
 |  |

 |